Държавен вестник, бр. 41, 2007 г., стр. 126

С Т Р .  126
Д Ъ Р Ж А В Е Н   В Е С Т Н И К
Б Р О Й  41
клиенти в депозитарна институция) и свързаните с
нея услуги като управление на постъпилите парични
средства/предоставените обезпечения;
—предоставяне на заеми за извършване на сдел-
ки с ценни книжа, при условие че лицето, което пре-
доставя заема, участва в сделката при условия и по
ред, определени с наредба;
—консултации на дружества относно капитало-
вата структура, промишлената стратегия и свърза-
ни с това въпроси, както и консултации и услуги,
свързани със сливания и покупка на предприятия;
—сделки с чуждестранни средства за плащане,
доколкото те са свързани с предоставяните инвести-
ционни услуги;
—инвестиционни изследвания и финансови ана-
лизи или други форми на общи препоръки, свързани
със сделки с ценни книжа;
—услуги, свързани с дейността по поемане на
емисии ценни книжа и/или предлагане за първона-
чална продажба на ценни книжа.
На основание чл. 13, ал. 3 ЗКФН решението може
да бъде обжалвано пред Върховния администрати-
вен съд в 14-дневен срок от съобщаването му, което
не спира неговото изпълнение.
Председател: Ап. Апостолов
21979
КАМАРА НА АРХИТЕКТИТЕ
В БЪЛГАРИЯ
Методика
за определяне на размера на възнагражденията за
предоставяне на проектантски услуги в устройстве-
ното планиране и в инвестиционното проектиране
Г л а в а  п ъ р в а
ОБЩИ ПОЛОЖЕНИЯ
Чл. 1. С тази методика се регламентира начинът
за определяне размера на възнагражденията за пре-
доставяне на проектантски услуги от архитектите и
инженерите в устройственото планиране и в инвес-
тиционното проектиране.
Чл. 2. (1) Методиката цели да гарантира предос-
тавянето на качествени проектантски услуги в съот-
ветствие с обществения интерес, с интересите на по-
требителите на проектантски услуги и строителни
продукти, при стриктно спазване на нормативната
уредба в областта на устройственото планиране и ин-
вестиционното проектиране, както и на добрата про-
ектантска практика.
(2) Постигането на целите по ал. 1 се осъществя-
ва чрез осигуряване на условия за свободна конку-
ренция между архитектите и инженерите в инвести-
ционното проектиране, свободен избор на архитекти
и инженери от клиентите (инвеститорите), недопус-
кане на монополизъм, недобросъвестна практика и
неравностойно положение на участници в инвести-
ционното проектиране.
Чл. 3. (1) Възнагражденията на архитектите и
инженерите в устройственото планиране и инвести-
ционното проектиране се определят в писмен дого-
вор с възложителя на проектантска услуга въз осно-
ва на свободно договаряне.
(2) Договореното възнаграждение по ал. 1 не може
да бъде по-ниско от себестойността на извършената
проектантска услуга, съответстваща по качество на
нормативните изисквания и на добрата проектант-
ска практика, с изключение на проекти за молитве-
ни домове и за лица в неравностойно положение.
Г л а в а  в т о р а
СТРУКТУРА НА ВЪЗНАГРАЖДЕНИЯТА
Чл. 4. Възнагражденията на архитектите и инже-
нерите в устройственото планиране и в инвестицион-
ното проектиране, с изключение на проектите за
молитвени домове и за лица в неравностойно поло-
жение, включват себестойността на проектантската
услуга и печалба, като допълнително може да се на-
числява данък добавена стойност.
Чл. 5. Себестойността на проектантската услуга
се състои от:
1. разходи за управление на проектантския про-
цес и разходи за труд, включващи възнаграждения и
задължителни осигурителни вноски за персонала,
пряко ангажиран с проектирането, за обслужващ и
административен персонал;
2. разходи за материали и консумативи;
3. разходи за комуникации (телефон, факс, дос-
тъп до интернет и други);
4. разходи за поддръжка на офис (наем, електри-
ческа енергия, отопление, вода и други);
5. разходи за амортизация на техника, софтуер и
сгради;
6. разходи за застраховки;
7. разходи за транспорт и механизация;
8. разходи за командировки;
9. разходи за обучение за поддържане и повишава-
не на професионалната квалификация на персонала;
10. други специфични (присъщи на услугата) раз-
ходи.
Чл. 6. Себестойността на проектантската услуга
може да се определя чрез:
1. калкулации на отделните елементи от себе-
стойността;
2. процент от строителната стойност на обекта;
3. алгоритъм за обработка на съществени нату-
рални показатели за размерност и сложност на про-
ектирания обект или негов раздел (част);
4. остойностяване на преките разходи на труд с
часовите ставки, посочени в чл. 19, ал. 1.
Чл. 7. (1) Себестойността на проектантските ус-
луги в устройственото планиране и инвестиционно-
то проектиране, отговарящи на изискванията на нор-
мативната уредба и на добрата проектантска прак-
тика, както и при отчитане на пазарните нива на
разходите за предоставяне на проектантските услу-
ги, се определя общо за всички етапи на устройстве-
ните планове и всички фази на инвестиционните
проекти, за регламентирания от нормативните акто-
ве обхват и съдържание на инвестиционните проек-
ти, за нормални срокове на предоставяне на проек-
тантските услуги и за нови, еднократно изпълнявани
в страната проекти (части).
(2) Себестойността по ал. 1 се определя в прило-
жения към методиката, които се приемат от управи-
телните съвети на Камарата на архитектите и на Ка-
марата на инженерите в инвестиционното проектира-
не, публикуват се в специализирана преса и включват:
1. приложение № 1. Себестойност на проектант-
ски услуги по част “Архитектурна—Инвестиционно
проектиране”;
2. приложение № 2. Себестойност на проектант-
ски услуги по част “Архитектурна—Устройствено
планиране”;
3. приложение № 3. Себестойност на проектан-
тски услуги по част “Конструктивна—сгради и съ-
оръжения”;
4. приложение № 4. Себестойност на проектант-
ски услуги по част “Транспортно строителство и
транспортни съоръжения”;